b'\n_START_ARTICLE_\nFujinami\n_START_SECTION_\nPalvelus\n_START_PARAGRAPH_\nFujinami oli Rabaulissa osana uudelleen muodostettua 32. h\xc3\xa4vitt\xc3\xa4j\xc3\xa4viirikk\xc3\xb6\xc3\xa4, johon kuuluivat lis\xc3\xa4ksi sen sisaralukset Tamanami, Suzunami ja Hayanami. Viirikk\xc3\xb6 osallistui Augustan lahden taisteluun, jossa Fujinamiin osui torpedo, joka aluksen onneksi oli suutari._NEWLINE_Kes\xc3\xa4n alussa viirikk\xc3\xb6 osallistui Mariaanien taisteluun._NEWLINE_Leytenlahden taistelussa Fujinami suojasi 1. harhautusryhm\xc3\xa4\xc3\xa4, jota komensi amiraali Takeo Kurita. Alus k\xc3\xa4rsi liev\xc3\xa4\xc3\xa4 vahinkoa ilmaiskuista 24. ja 25. lokakuuta. Leyten taistelussa 25. lokakuuta Fujinami irrotettiin auttamaan Ch\xc5\x8dkaita, josta se pelasti henkiinj\xc3\xa4\xc3\xa4neet ja upotti vaurioituneen laivan torpedolla. 27. lokakuuta, jolloin Fujinami matkasi auttamaan Hayashimoa, USS Essexin lentokoneet upottivat sen. Fujinami upposi miehist\xc3\xb6ineen, mukaan lukien Ch\xc5\x8dkailta selvinneet, 150 kilometri\xc3\xa4 pohjoiseen Iloilosta.'